**נספח 2א' – חוזה המכרז**

**הסכם למתן שירותים**

**שנערך ונחתם בתל אביב ביום \_\_ לחודש \_\_ שנת 2019**

בין:

**מועצה לשימור אתרי מורשת בישראל (ע"ר 580330058)**

(להלן: "**המזמין**")

מצד אחד

לבין:

**\_\_\_\_\_\_\_\_\_\_\_\_\_\_\_\_\_\_\_\_\_**

מ\_\_\_\_\_\_\_\_\_\_\_\_\_\_

 (להלן: "**הספק**" או **"האדריכל"** )

מצד שני

**הואיל**: והמזמין הינו תאגיד (ע"ר) המנהל את הפרוייקט (כהגדרתו להלן);

**והואיל**: והמזמין מעוניין בקבלת שירותי אדריכלות המתוארות בחוזה זה והכל בהתאם לתנאים המפורטים במכרז, וכל שאר ההתחייבויות הכרוכות בכך (להלן: "השירותים" ו/או "העבודה");

**והואיל**: והמזמין הזמין באמצעות מכרז הצעות לביצוע העבודה והספק הגיש הצעה לביצוע העבודה וועדת המכרזים של המזמין בהחלטתה מיום \_\_\_\_\_ קבעה כי הצעת הספק היא ההצעה הזוכה וכי העבודה תמסר לספק;

**והואיל**: והמזמין מעוניין למסור לספק את ביצוע בעבודות והספק מעונין לקבל על עצמו את ביצוע העבודות כמפורט במסמכי המכרז ובהסכם זה להלן;

**לפיכך הוסכם והותנה בין הצדדים כדלקמן:**

1. **מבוא ונספחים:**
	1. המבוא להסכם זה על הצהרות הצדדים בו הינו חלק בלתי נפרד ממנו.
	2. **נספח 1א' – פרוגרמה לפרויקט וקונספט עקרוני**

 **נספח 1ב' – לו"ז ושלבים לביצוע העבודות**

 **נספח 1ג' – התמורה ולוח התשלומים**

 **נספח 1ד' – צוות המקצועי של האדריכל ורשימת אנשי מקצוע חיצונים המעורבים בפרוייקט**

 **נספח 1ה' – הוראות נגישות.**

 **נספח 1ו' – מלוא מסמכי המכרז**

1. **הגדרות:**

**"המכרז" –** מכרז מס' 002/19 מיום 23.6.19

**"המגרש או המיתחם"** - כלל המגרשים והאתרים הרלוונטים לפרוייקט;

**"הפרוייקט"** - עבודות התכנון האדריכלי, ליווי אדריכלי ופיקוח אדריכלי ותכנון הפתוח להרחבת ולפיתוח המיתחם, לרבות הרחבת שטח במוזיאוני בתי המייסדים, כפי שהוגדר במכרז.

**"האתר**" - מקום ביצוע הפרוייקט.

**"המנהל"** - מי שנתמנה לתפקיד זה ע"י המזמין או מי שהורשה בכתב על ידו לעניין הסכם זה או כל חלק ממנו, בין מראש ובין בדיעבד.

**"הקבלן" -** מי שנמסר לו מטעם המזמין ביצוע הפרוייקט או כל חלק ממנו, לרבות קבלני משנה.

**"יועץ"** - מי שנתמנה ע"י המזמין או על ידי האדריכל לתפקיד זה בתחום התמחותו.

1. **הצהרות והתחייבויות המזמין:**

המזמין מצהיר ומתחייב כדלקמן:

* 1. למיטב ידיעתו, אין כל מניעה חוקית או אחרת מצידו להתקשרות עם הספק בהסכם זה.
	2. מר אלעד בצלאלי הינו הנציג מטעמו של המזמין אשר ישמש כאיש הקשר בינו לבין הספק ואשר יהיה מוסמך לקבל כל החלטה מטעם המזמין במהלך מתן השירותים מטעם הספק (להלן ולעיל: "**נציג המזמין**"). המזמין רשאי לשנות את זהות הנציג כאמור, בכל עת, על פי שיקול דעתו ובכפוף למתן הודעה בכתב לספק 7 ימים טרם למועד השינוי.
	3. המזמין יישא באופן בלעדי בהוצאותיו של נציג המזמין.
	4. המזמין נתן לספק בכתב את כל ההסברים והמידע לגבי מקום מתן השירות ולגבי כל עניין העלול להשפיע על מתן השירות ועל התמורה, וישתף פעולה עם הספק על מנת לאפשר ולסייע לו ליתן את שירותיו.
	5. המזמין מוסר לאדריכל והאדריכל מקבל על עצמו את כל עבודות התכנון ובכלל זה עבודות התכנון האדריכלי ועבודות תכנון הפתוח (להלן: עבודות התכנון), כמפורט בהסכם זה.
	6. המזמין ישלם לספק את התמורה כמפורט בנספח 1ג' ולפי השלבים המפורטים בו. ברור למזמין שהמשך העבודות בכל שלב כמפורט בנספח 1ב' יהיה בתנאי שישולמו לספק התשלומים בגין השלבים שהסתיימו כמפורט בנספח גד'. וכי המזמין רשאי להפסיק את העבודה בכל עת ולשלם רק עבור העבודה אשר בוצעה בפועל.
1. **הצהרות והתחייבויות הספק:**
	1. הספק יבצע את העבודות כמפורט בנספחים 1א' – 1ב, כנגד קבלת התמורה מהמזמין לפי לוח התשלומים כמפורט בנספח 1ד'. מובהר שהתכניות המפורטות בנספח 1א' הן תוכניות עקרוניות וכלליות בלבד והאדריכל ידרש לתת את השירות באופן עצמאי ובהתאם להנחיות המזמין.
	2. ברור לספק שהתשלומים כמפורט בנספח גד' ישולמו רק לאחר סיום השלב הרלבנטי כמפורט בנספח 1ג' ובכפוף לכך שנציג המזמין יאשר בכתב את סיומו של השלב הרלבנטי מתוך שלבי הביצוע כמפורט בנספח 1ג.
	3. ידוע לספק כי מדובר בפרוייקט מתוקצב כאמור בסעיף \_\_\_ להלן, ובהתאם לכך, עליו לאשר כל שלב בפני עצמו ולהוציא בגין כך הזמנת עבודה לאישור המזמין לפני מתן השירות בפועל. שלבי מתן השירות לצורך סעיף זה מפורטים בנספח 1ג'.
	4. ידוע לספק כי המכרז ותנאיו והצעת הספק על שלביה הינן חלק בלתי נפרד מהסכם זה ומחייבים אלא אם כן שונו במפורש בהסכם זה על נספחיו, השלמת המסמכים הנדרשים בהתאם למכרז, המצורף כנספח 1ו' להסכם זה הינו תנאי למימוש זכייתו ולחתימת ההסכם.
	5. הספק ימסור למזמין אישור ניכוי מס במקור ואישור ניהול ספרים. כנגד כל תשלום, ינפיק הספק למזמין חשבונית מס כדין.
	6. הספק הוא בעל נסיון, יכולת ומומחיות בביצוע עבודות מסוג והיקף העבודות נשוא הסכם זה.
	7. אין כל מניעה חוקית או אחרת מצידו, להתקשרות עם המזמין בהסכם זה.
	8. יש לספק את היכולת, הכישרון, הידע, המומחיות, המיומנות והניסיון הדרושים לצורך ביצוע העבודות.
	9. הספק מצהיר כי הוא מבין שפרויקט מסוג זה דורש עבודת צוות עם גורמים רבים גם מתחום התוכן, העיצוב והמדיה, שלהם גם השפעה ישירה על הבינוי וזאת בנוסף לקבלנים ומהנדסים מתחום הבינוי.
	10. הספק מאשר כי הוא ביקר באתר הפרויקט, ובחן את כל התנאים הנתונים והנסיבות הקשורים בביצוע העבודות טרם להתקשרותו בהסכם זה.
	11. כן מאשר הספק כי ביקר במגרש, בדק את כל התוכניות והמסמכים הנוגעים אליו, עיין בתב"ע הרלוונטיות , ערך בירורים מוקדמים בקשר לפרוייקט ובדק את התכנון הסביבתי. ובהתאם לבדיקותיו הוא מכיר את הפרוייקט וסביבתו, את דרישות המזמין והנחיותיו בקשר לפרוייקט וכן את כל הפרטים והתנאים הדרושים לשם מתן השירותים ובכלל זה הנהלים, התקנים והתקנות החלים על נושא התכנון וכל דבר שעשוי להשפיע על עבודות התכנון וכי הוא בעל הכישורים להוציא לפועל את התחייבויותיו על פי הוראות הסכם זה.
	12. הספק מצהיר כי הינו מעסיק מהנדסים ואדריכלים רשומים בהתאם לדרישות החוק והינו בעל הידע, הנסיון והרמה המקצועית הנאותים, הכישורים והמומחיות הדרושים לצורך בצוע עבודות התכנון.
	13. מר \_\_\_\_\_\_\_\_\_\_\_\_\_\_\_\_\_\_\_\_\_\_ יהיה הנציג מטעמו של הספק אשר ישמש כאיש הקשר בינו לבין המזמין ואשר יהיה מוסמך לקבל כל החלטה מטעם הספק במהלך ביצוע העבודות (להלן: "נציג הספק"). הספק רשאי לשנות את זהות הנציג כאמור, בכל עת, על פי שיקול דעתו הבלעדי, ולהודיע על כך למזמין ובכפוף למתן הודעה בכתב למזמין 7 ימים טרם למועד השינוי.
	14. הספק מאשר שהגיעו לידיו כל הנתונים, ההסברים והידע הדרושים לו לצורך ביצוע העבודה נשוא הסכם זה.
	15. רשימת צוות הספק ואנשי המקצוע החיצונים המופיעים בנספח 1ה' יחייבו את הספק וכל שינוי ברשימה יהיה כפוף לאישור המזמין מראש.
	16. הספק נדרש להקפיד הקפדה מוחלטת על נהלי הבטיחות והזהירות בעבודה, להישמע להנחיות המזמין בנושא זה, לדווח ולפעול בכל דרך אפשרית למניעת תאונות מכל סוג שהוא, לו ו/או לעובדיו ו/או מי מטעמו ו/או לעובדי המזמין ו/או מי מטעמו.
	17. הספק יבצע את תפקידיו בנאמנות ויפעל על פי נהלי המזמין ובהתאם לסדרי הבטיחות. אם יפר הוראה מתוך הסכם זה יישא הספק באחריות לכל נזק שייגרם למזמין כתוצאה מפעולה זדונית או רשלנית.
	18. הספק יעמוד בכל הוראה בדבר נגישות, כמפורט בנספח 1ו', אין בנספח הנ"ל בכדי לפטור את החייב מהוראות כל דין ו/או תקן בקשר לחובת הנגישות, והספק יבטיח עמידה דווקנית בהוראות כל דין ותקן. הספק אחראי להקפיד על ביצוע נגישות הולמת ונוחה לאנשים עם מוגבלויות, לרבות התכנון הכרוך בכך, והכל על פי ובהתאם לכל דין ו/או תקן.
	19. הספק מתחייב לבצע כל תפקיד כאמור בתקנות, למעט אם נקבע במפורש אחרת.
	20. הספק מתחייב לבצע את כל עבודות התכנון במיומנות, מקצועיות וטיב מעולים, וזאת יחד עם כל המפרטים הנדרשים לצורך ביצוע העבודה בפרוייקט שהם מטבעם בתחום עבודות אדריכלות והנדסאות, כל זאת בהתאם לקווי היסוד וההנחיות שיקבל מהמזמין, לשביעות רצונו המלאה של המזמין ותוך קיום קשר מתמיד ותיאום מלא עם המזמין או מי שימונה ע"י המזמין לצורך כך מטעמו.
	21. הספק מתחייב לתקן ו/או לעדכן לפי הצורך ו/או לפי הוראות המזמין את עבודות התכנון.
	22. הספק מתחייב לייעץ למזמין ולהכין בעבורו הצעות עקרוניות למעצב הפנים של הפרוייקט ולערוך כל התאומים הנדרשים בינו, בין המזמין ובין היועצים השונים ובין מעצב הפנים שימונו ע"י המזמין.
	23. הספק מתחייב לתאם בין עבודת היועצים אשר יושכרו ישירות על ידי המזמין עם עבודת המתכנן על פי הסכם זה.
	24. הספק מתחייב לשתף פעולה עם המזמין ולפעול בעצמו לצורך הגשת החומר המתאים לכל רשות, כפי שיידרש, וזאת לצורך קבלת כספים, אישורים וכיוצא באלו, וכל אישור, רשיון או מסמך אחר כפי שיהיה בהם צורך מעת לעת עד לגמר בנית הבנין ובכלל זה קבלת תעודת גמר.
	25. הספק מתחייב להקפיד על ביצוע פיקוח עליון על ביצוע ההוצאה לפועל של התכניות וזאת על ידי ביקורים לפי הצורך באתר הבניה, בחירת חומרי הבנין ומתן אישור על התאמתם, הוראות למבצעים בשטח במסגרת פקוח עליון ופיקוח עליהם, מתן הסברים והדרכה שיידרשו ככל שהענין נוגע לתחומי עבודתו ולהתחייבויותיו בהסכם זה.
	26. הספק מתחייב לעמוד לרשות הפרוייקט לצורכי פיקוח עליון בהתאם לצורכי העבודה ובכל ענין שיידרש באתר הבנין ומתן פיקוח, וכל זאת בתוך זמן סביר.
	27. הספק מתחייב להופיע כבא כוחו הטכני של המזמין, וזאת בכל מקום לבקשתו ו/או ככל שהדבר על פי דין.
	28. הספק מתחייב כי השירותים יבוצעו ע"פ המפרט הבינמשרדי לעבודות בניה - "הספר הכחול". הוראות במפרט כאמור הנוגעות לתמורה - לא יחולו.
	29. הספק מתחייב לא לתכנן כל מבנה אחר ע"פ תוכניות זהות או כמעט זהות לתוכניות שיוכנו בעבור המזמין, ללא קבלת הסכמת המזמין על כך מראש בכתב.
	30. הספק מתחייב לא לקבל החלטות כלשהן הנוגעות להתחייבויות כספיות ואחריות מכל סוג, אלא בתאום מוקדם עם המזמין ובאישור המזמין בכתב.
	31. הספק מתחייב למסור למזמין מדי חודש בחודשו ו/או לפי דרישתו דו"ח על התקדמות ביצוע עבודות התכנון, ובכלל זה פירוט ההתקדמות בתכנון, באישורים ובביצוע הפרוייקט.
	32. הספק מתחייב לאפשר למזמין או למי שימונה לכך מטעמו לבקר במשרד הספק, לעיין ולבדוק את אופן ביצוע עבודת התכנון ולמסור כל הסבר שיידרש ע"י המזמין או מי מטעמו.
	33. הספק מתחייב למסור פרוט יתר או השלמות לעבודות התכנון בתוך הזמן שייקבע לכך ע"י המזמין או מי מטעמו, בכל עת שיידרש לכך.
	34. הספק מתחייב למסור עם סיום הפרוייקט למזמין סדרה אחת של תכניות מעודכנות, לרבות כל התכניות שהוכנו על ידי המתכנן והנוגעות לפרוייקט כפי שהוא נבנה.
	35. הספק מתחייב למסור למזמין סדרת תוכניות גם בכל מקרה של ניתוק הקשר בהסכם זה בין הצדדים.
	36. האדריכל יבצע את עבודות התכנון בהתאם ללוח הזמנים שייקבע ע"י המזמין בתאום עם המתכנן.
	37. עבודות התכנון המפורט יחלו לאחר השגת היתר ו/או היתרים או במקביל לפי דרישת המזמין.
2. **עבודות הכנת והגשת תב"ע :**

הכנת התב"ע פרושה כל עבודות הכנת והגשת תב"ע וטיפול באישורה בכל ועדות התכנון תוך תיאום עם כל הגורמים, לרבות ומבלי לפגוע בכלליות האמור לעיל :

* 1. תאום התכנית עם הרשות המונוציפלית הרלוונטית, רשות מקרקעי ישראל, המועצה הארצית לתכנון הבניה, ועדות התכנון המחוזיות ו/או המקומית, רשויות הרישוי וכל גורם או רשות נוספת, ככל שנדרש.
	2. הכנת אלטרנטיבות ותיקוני תוכניות עד לקבלת תכנית מוסכמת עם כל הגורמים.
	3. הכנת תב"ע, הגשתה וטיפול באישורה בועדה המקומית, הוועדה המחוזית והמועצה הארצית לתכנון ובניה ו/או כל ועדת תכנון אחרת.
	4. הגשת עתירות ו/או עררים ו/או סיוע בהם, לפי דרישת המזמין.
1. **עבודות התכנון:**

עבודות התכנון פירושן כל עבודות התכנון האדריכלי ופיתוחו של הפרוייקט עד להשלמתו הסופית והמלאה בהתאם לשלבים שיקבעו ע"י המזמין ובהתאם לדרישות הנובעות מתכנון הפרוייקט, הקמתו ובנייתו, לרבות ומבלי לפגוע בכלליות האמור לעיל:

* 1. תכנון מוקדם:
		1. בירור עם המזמין לגבי הפרוגרמה שהוכנה ע"י המזמין, ביקורים באתר, חקירות מוקדמות, התייעצות ותיאום עם היועצים.
		2. בירור ברשויות המוסמכות או גורמים אחרים בקשר לבעיות החוקיות והאחרות הכרוכות בתיכנון הפרוייקט ובקבלת אישור הרשויות.
		3. הכנת תוכניות מוקדמות המתארות את הצורה העקרונית של הפרוייקט והכוללות: תכניות או תכניות עקרוניות, חזית ראשית, חתך ראשי ו/או פרספקטיבה.
		4. מסירת נתונים ליועצים להכנת אומדן משוער של עלות הפרוייקט והצגת אומדן משוער של העלות.
		5. קבלת אישור המזמין לתכנון מוקדם.
	2. תכנון סופי:
		1. תכנון הצורה הסופית של הפרוייקט בתיאום עם היועצים.
		2. הכנת תכניות סופיות המתארות את הצורה הסופית של הפרוייקט, המוסכמות עם המזמין והכוללות: תכניות איתור, תכניות הקומות, חזיתות וחתכים. תיאום התכניות האמורות עם היועצים.
		3. קבלת אישור המזמין לתכנון הסופי.
		4. הכנת התוכניות והמיסמכים הנדרשים ע"י הרשויות למתן היתר הבניה והגשתם, כולל כל הנדרש לקבלת אישור להקלות המבוקשות .
		5. הגשת התכניות לרשויות המוסמכות, טיפול באישור התוכניות כולל הכנסת תיקונים ושינויים בתכניות וביתר המסמכים האמורים בסעיף זה, לפי דרישת הרשויות המוסמכות, בהסכמת המזמין, עד לקבלת היתר בניה.
		6. הגשת עתירות ו/או עררים ו/או סיוע בהם, לפי דרישת המזמין.
	3. תכנון מפורט:
		1. הכנת תכניות עבודה אדריכליות מפורטות ומוסברות כדרוש לביצוע הפרוייקט.
		2. הכנת תכניות פרטי בנין אדריכליות מפורטות ומוסברות של כל חלקי הפרוייקט, כדרוש לביצועו, בקנה מידה מתאים, לפי הצורך.
		3. תיאום, ביקורת ואישור תכניות היועצים .
		4. הכנת מפרטים המתארים את המלאכות וחומרי הבנין או שילוב והתאמת מיפרטים סטנדרטיים, כדרוש לעריכת מיכרז לביצוע הפרוייקט.
		5. תיאום המפרטים של היועצים ושילובם במפרטים הכלליים.
		6. קבלת אישור המזמין לתכניות ולמפרטים.
		7. מתן חוות דעת טכנית וייעוץ בכל הקשור למיכרז בין קבלנים לביצוע הפרוייקט, בתיאום עם היועצים, והשתתפות בסיור קבלנים.
	4. פקוח עליון על הבצוע:
		1. פיקוח עליון על ביצוע הפרוייקט בהתאם לתכניות וליתר המיסמכים ועל ביצוע התיקונים שהקבלן חייב בהם, בין לפני מסירת המבנה ובין בתקופת הבדק.
		2. שילוב הפיקוח העליון של היועצים לגבי ביצוע הפרוייקט.
		3. יעוץ והמלצה לגבי בחירה, בדיקה ואישור של חומרים.
		4. הדרכה ומתן הסברים למפקח באתר בענין התכניות וביצוע הפרוייקט.
		5. דו"ח למזמין על התקדמות ביצוע הפרוייקט.
		6. עדכון התכניות האדריכליות ותכניות הפרטים, בהתאם לשינוים שבוצעו לפי הוראות האדריכל בזמן ביצוע הפרוייקט.
		7. קבלת הפרוייקט ואישור גמר ביצוע, בתיאום עם היועצים.
		8. יעוץ למזמין והשתתפות בבירורים עם הקבלן בזמן ביצוע הפרוייקט.
		9. טיפול בהגשת היתר בנייה לשינויים עם תום הפרוייקט.
		10. טפול ברשויות לקבלת תעודת גמר וטופס 4.
	5. לפני התחלת כל שלב מהשרותים המפורטים לעיל יהיה על המתכנן לקבל על כך הוראה בכתב מאת המזמין. ללא הוראה זו לא יהיה המתכנן זכאי לתשלום כלשהו בגין העבודה במסגרת השלב שבגינו לא קיבל הוראה בכתב כאמור.
1. **שמירה, אחריות וביטוח-**
	1. הספק יהא האחראי הבלעדי כלפי המזמין לכל נזק ו/או אובדן ו/או קלקול אשר יגרמו לרכוש ו/או לציוד ו/או לגוף של המזמין ו/או לעובדיה ו/או לצד ג' כלשהו עקב מעשה או מחדל ו/או רשלנות של הספק ו/או עובדיו ו/או כל הבא מכוחו ו/או מטעמו, לרבות רשלנות בתכנון הפרוייקט, בתקופת ההסכם, תוך כדי ביצוע שירותים ו/או בקשר אליהם, לפי העניין.
	2. הספק יהא האחראי הבלעדי לכל אובדן ו/או נזק מכל סוג לגוף ו/או לרכשו שיגרמו לעובדיו ו/או לשלוחיו ו/או למי שפועל בשמו ו/או מטעמו תוך כדי ביצוע השירותים ו/או בקשר אליהם, לפי העניין, והוא מתחייב לפצותם ו/או לשפותם על פי דרישתם הראשונה.
	3. הספק יפצה ו/או ישפה את המזמין או את מדינת ישראל, בגין כל נזק או הוצאה שייגרמו למזמין עקב תביעה שתופנה אליו על ידי עובדי הספק ו/או צד ג' כלשהו בגין נזק כלשהו הנובע ממעשים ו/או ממחדלים ו/או מרשלנות של הספק ו/או של עובדיו.
	4. הספק ימנע כל נזק מהמזמין ויפצה אותו על כל תביעה, דרישה או הליך שיתעוררו כתוצאה מפגיעה בזכויות יוצרים ו/או קניין רוחני ו/או זכויות פטנטים, סמלי מסחר ו/או זכויות דומות של צד ג' כלשהו.
	5. המזמין יתקשר בחוזה ביטוח עם חברת ביטוח מוכרת בארץ לפיו יבטח המזמין בביטוח כולל את כל העבודות המבוצעות והכולל ביטוח חובות מעבידים במקום העבודה (להלן – פוליסת ביטוח גג). ויצרף את מדינת ישראל כמבוטחים ראשיים. אין בהוצאת פוליסת ביטוח זו בכדי לשחרר את הספק מהתחייבות כלשהי שנטל במסגרת חוזה זה.
	6. המזמין יגבה מאת הספק דמי השתתפות יחסיים לכיסוי הפרמיה הנדרשת לביטוח גג זה בהתאמה לשכר החוזה ולפרמיה הכוללת, באופן שמכל תשלום לספק ינוכה סכום של \_\_\_\_\_\_\_\_%. בחתימתו על חוזה זה נותן הספק למזמין הוראה בלתי חוזרת לפעול על-פי האמור בסע' זה.
	7. מוסכם כי ביצוע ביטוח על-ידי המזמין אינו משחרר את הספק מעריכת אותם סוגי ביטוח נוספים ובסכומים נוספים אשר לדעתו אינם מכוסים כלל ו/או דיים בפוליסת הביטוח שהוצאה על-ידי המזמין. האחריות על הספק לבדוק את הכיסוי הביטוחי ואת נוהל הגשת התביעות תחת הפוליסה שהוציא המזמין ולא תישמע כל טענה בעניין.
	8. הספק יהיה אחראי על כל הציוד ו/או הכלים ו/או כול ציוד ותכולה של הספק ו/או עובדים מטעמו במהלך כל תקופת עבודתו בפרויקט עד למסירה הסופית, ויהא אחראי לפעול בהתאם להנחיות חברת הביטוח של הספק ובאופן שיעמוד גם בדרישות כל חברת ביטוח אחרת המעורבת בפרויקט אם יש כזו.
	9. הספק ימסור למזמין, והמזמין ימסור לספק, בד בבד עם חתימת הסכם זה, אישור על קיום ביטוחים. הביטוחים יהיו על חשבון הצד המבוטח. הצדדים מתחייבים למסור האחד למשנהו, לפחות 14 יום לפני תום תאריכו של האישור, אישור מחודש באותו הנוסח שיהא תקף למשך שנה נוספת לפחות, וכך חוזר חלילה.
	10. מובהר כי עצם קיום הביטוחים כאמור, אינו משחרר את הצדדים מאחריותם על פי סעיף כלשהו של הסכם זה.
	11. האדריכל מתחייב לבטח את עצמו ואת עובדיו וכל מי שבא מכוחו ו/או מטעמו בביטוח מקצועי מלא שיהיה לשביעות רצונו של המזמין בפני כל נזק או סיכון העלולים להגרם למזמין כתוצאה מביצוע לא נכון של עבודות התכנון על ידי האדריכל ו/או כתוצאה מעיכוב בהשלמת עבודות התכנון באשמת האדריכל לעומת לוח הזמנים שנקבע להשלמתן בהסכם זה לעיל. המזמין יירשם כנהנה נוסף ביחד עם האדריכל על פי הפוליסה. האדריכל יציג בפני המנהל את פוליסת הביטוח לפי דרישתו .
	12. סכום הביטוח האמור בסעיף 7.5 לעיל יהיה לא פחות מאשר \_\_\_\_\_\_ ₪ ולא פחות מסך \_\_\_\_\_\_\_ ₪ למקרה אחד. לא בצע האדריכל את הביטוח הנ"ל לשביעות רצונו של המזמין, יהיה המזמין רשאי לעשות הביטוח הנ"ל על חשבונו ולקזזו מן הסכומים המגיעים לאדריכל לפי פרק 8 להלן.
2. **התמורה:**
	1. בתמורה לביצוע מלוא התחייבויות הספק על פי הסכם זה, ישלם המזמין לספק סכומים כמפורט בהסכם זה ונספחיו (להלן: "**התמורה**"). התמורה תשולם במועדים ובתנאים הקבועים בהסכם זה ובלוח התשלומים נספח 1ג'. כתנאי לביצוע כל תשלום, הספק ימציא למזמין לפחות 7 ימים טרם לביצוע התשלום חשבוניות מס על פי הסכם זה. התמורה המצוינת בהסכם זה אינה כוללת מע"מ.
	2. הספק ימציא למזמין, אישור בדבר ניהול ספרים כדין, ואישור על פטור מניכוי מס במקור או לחלופין על שיעור המס אותו יש לנכות במקור.
	3. הוסכם כי החוזה יחולק לשלבים שונים, סכום התמורה הכולל המופיע בהסכם זה נקבע במכרז והאישור הסופי עבור כל שלב יהיה לאחר קבלת אישור מפורש מאת המזמין להתקדמות בעבודה, ובכל מקרה, רק לאחר סיום שלב התכנון ואישורו לשביעות רצון המזמין.
3. **הסבת ההסכם :**
	1. מוסכם בזאת כי האדריכל אינו יכול להעביר ו/או להסב ו/או להימחות את זכויותיו ואת חובותיו כולן או חלקן בהסכם זה לצד ג' כלשהו, וזאת בנסיבות כלשהן, ללא הסכמה מפורשת בכתב ומראש של המזמין.
	2. העביר האדריכל את זכויותיו או חובותיו על פי הסכם זה או מקצתן או מסר את ביצוע עבודת התכנון לאחר, כולה או מקצתה, לאחר שקיבל את הסכמת הזמין לכך, לא יהא בכך כדי לפטור אותו מן ההתחייבויות המוטלות על האדריכל כבהסכם זה.
	3. המזמין רשאי להעביר ו/או להסב ו/או להימחות את זכויותיו ואת חובותיו בהסכם זה לצד שלישי כלשהו ללא הגבלה.
4. **מעמד הספק וקבלני משנה:**
	1. אין ולא יהיו בין המזמין לבין הספק ו/או מי מעובדי הספק ו/או מי מקבלני המשנה שיועסקו ע"י הספק, יחסי עובד מעביד.
	2. הספק מתחייב לשפות את המזמין בגין כל סכום שהוא, שיהיה על המזמין לשלם למי מהגורמים הנזכרים בסע' 10.1 לעיל אם תוגש כנגד המזמין תביעה בה ייפסק בניגוד לאמור בסע' 10.1 לעיל, וזאת בכפוף לכך שהמזמין יודיע לספק מיידית על כל תביעה שכזו ויאפשר לספק להתגונן בפני התביעה (על חשבון הספק) בשם המזמין.
5. **שמירת סודיות וקניין רוחני**
	1. הספק מתחייב לשמור בסוד ולא להעביר או למסור כל מידע וחומר אשר יגיע אליו בעת ו/או בקשר עם העבודות בפרויקט, ולא לגלות לצד ג' כלשהו כל מידע או חומר בקשר עם המזמין.
	2. הספק מתחייב שלא להשתמש במישרין או בעקיפין, במידע או במסמכים או בכל חומר אחר אשר הוכן על ידו בקשר לעבודות בפרויקט ו/או אשר נמסר לו על ידי המזמין ו/או כל גורם אחר לצורך הפרויקט, אלא על פי הוראות המזמין. הספק לא יעשה כל שימוש בחומר האמור אלא באישור בכתב ומראש של המזמין.
	3. האמור לעיל לא יחול על העברת מידע או מסמכים לרשויות התכנון, או לאדם או גוף הקשור בתכנון והקמת הפרויקט וזאת כנגד התחייבות לשמירת סודיות כלפי הספק והמזמין, או לכל רשות שלטונית לפי צו אשר יינתן כדין. החיוב על פי סעיף זה יחול גם על עובדי הספק ו/או כל מי שבא מטעמו ועובדיו וכל מי שיפעל מטעמם.
	4. הספק מאשר ומתחייב בזאת כי כל המידע, התוצרים, והחומר שנערכו ו/או ייערכו על ידי הספק בקשר עם הפרויקט, ובכלל זה תוכנית, מסמך, רעיון, יצירה, תמונה, צילום, ציור, שרטוט או כל דבר אחר מכל סוג שהוא שיוכן על ידי הספק – יהיו קניינו הפרטי והבלעדי של המזמין.
	5. הספק מתחייב להעביר למזמין בתום העבודה על הפרויקט דיסק קשיח ובו כל התכנים וחומרי המדיה שהוכנו על ידו עבור הפרויקט, כשהם 'פתוחים' ונגישים לביצוע שינויים מכל סוג שהוא.
	6. מוסכם בזאת כי בכפוף לקיום מלוא התחייבויות על פי הסכם זה, זכויות השימוש בכל חומרי התוכן והיצירה שנערכו על ידי הספק בקשר עם הפרויקט יועברו לידי המזמין. בכפוף לקיום מלוא התחייבויות המזמין בהתאם להסכם זה, המזמין יהיה רשאי לעשות בכל חומר כאמור כל שימוש שיימצא לנכון, לרבות פרסומו, או העברתו לאחר, בתמורה או ללא תמורה.
	7. הספק מצהיר ומאשר, כי לא תהיה לו כל טענה בכל עריכה ו/או שינוי של התכנים אשר ימסרו לידי המזמין, בהתאם לשיקול דעתו המקצועי.
	8. הספק מצהיר ומאשר כי הוא היוצר היחיד של המסמכים (בהשתתפות מועסקיו) אשר יידרשו לצורך מתן השירותים, וכי אם נטלו חלק ביצירת המסמכים גורמים אחרים (לרבות מועסקיו) הוא מתחייב בזאת לדאוג לכך שהם או בעלי זכויות היוצרים יעניקו למזמין זכויות שימוש מלאות בכל החומרים למעט זכויות יוצרים שנרכשו עבור שימוש בפרוייקט בלבד.
	9. הספק מצהיר כי הוא עושה שימוש בתוכנות חוקיות ויש בידיו את רישיונות התוכנה ו/או השימוש של כל תוכנה אשר שימשה אותו לצורך הפקה ו/או עיצוב של המסמכים.
	10. במידה של סיום ההתקשרות עם המזמין מוקדם מהצפוי, מכל סיבה שהיא, ישוקלל רכיב התוכן שבוצע עד אותה נקודה בדיון משותף בין הספק למזמין ובכפוף לתשלום הסכום שישלם המזמין לספק וכפי שסוכם ביניהם, יעביר הספק למזמין את כל הידע ותוצרי השירותים, וזאת גם במדיה מגנטית עד לשלב הרלבנטי וכמתואר בסע' 11.5 לעיל.
6. **ביטול החוזה**
	1. המזמין יהא רשאי להביא הסכם זה לידי סיום בהודעה מוקדמת של 30 ימים מראש , ולסלק את ידו של הספק, במקרים הבאים:
		1. אם הספק הפר את תנאי חוזה זה או מסמכיו.
		2. אם הספק הפר הסכם זה ולא תיקן את ההפרה מיד עם קבלת התראה ראשונה מהמזמין.
		3. אם הספק הפר הסכם זה, לאחר שכבר קיבל קודם לכן התראה על הפרה דומה.
		4. אם הספק או מי מבעלי השליטה שלו, הורשע כדין בפסק דין סופי בגין עבירה שיש עמה קלון.
		5. אם הספק הפסיק את מתן שירותיו למזמין לתקופה העולה על 7 ימים ללא קבלת הסכמת המזמין בכתב ומראש.
		6. אם הספק מעל באמון המזמין.
		7. אם הספק לא עמד בלוחות הזמנים.
		8. אם הספק נמצא לא מתאים ו/או כשיר למילוי תפקידו לפי שיקול דעתה הבלעדי של המזמין ו/או מדינת ישראל או נציגיה.
		9. אם נפתחו כנגד הספק הליכי פשיטת רגל ו/או פירוק ואלה לא הופסקו תוך 30 יום מיום תחילתם.
		10. כשהספק מסר את החוזה , כולו או מקצתו, לאחר, או מעסיק ספק משנה בביצוע העבודות בלא שקיבל לכך הסכמת המזמין מראש ובכתב.
		11. כשהספק אינו מתקדם בקצב מספק בעבודתו, לדעת המזמין.
		12. כאשר הספק אינו עומד בדרישות האיכות.

* 1. ידוע לספק כי הפרוייקט ממומן על ידי תקציב מרשויות ממשלתיות ומוניציפליות שונות, וככל שיפסק התקציב ו/או תינתן דרישה להפסקת הפרוייקט ו/או לא תהיה התכנות כלכלית לפרוייקט יהיה רשאי המזמין לבטל את ההסכם ולשלם לספק עבור העבודה שבוצעה בפועל בלבד.
	2. במעמד חתימת הסכם זה, יעביר הספק למזמין, ערבות מתחדשת לכל תקופת הפרוייקט. עם המסירה הסופית, תומר ערבות זו לערבות בדק לתקופה של 12 חודשים ממועד המסירה הסופית (להלן: "תקופת הבדק"). הערבות תהיה בשיעור של7% מהסכום הכולל של התמורה, כפי שמסוכם בנספח 1ג. הערבות תושב לידי הספק על ידי המזמין בחלוף 3 חודשים מסיום הפרויקט. אי חידוש הערבות בתוך 14 ימים לפני סיומה, יגרור חילוטה המיידי על ידי המזמין.
1. **קיזוז – ניכוי - עכבון**
	1. הספק מסכים בזאת כי המזמין יהיה רשאי לקזז ו/או לגבות ו/או לעכב תחת ידיו כל סכום שמגיע ו/או שיגיע לו מאת הספק הן בגין חוזה זה והן בגין כל התקשרות אחרת או כל מקור אחר וכי כל החומרים שבמקום העבודה יהיו שייכים למזמין, בין אם ניתנו על ידו ובין אם לאו, והספק מתחייב להביא את מידע זה לידי ספקי משנה, ללא קשר או תנאי לתחולת סעיף זה.
	2. לספק לא תהיה זכות עכבון בכל מקרה שהוא.
2. **יישוב מחלוקות**
	1. בכל מחלוקת בין הצדדים בכל ענין הקשור להסכם זה או הנובע ממנו יכריע בית המשפט המוסמך אשר מקום מושבו הוא בתל אביב.
3. **כללי:**
	1. מוסכם בזאת כי הזמנת עבודות התכנון מאת האדריכל אין בה כדי לחייב את המזמין להזמין מהאדריכל עבודות תכנון נוספות, לרבות תכניות נוספות כלשהן, והזכות בידי המזמין להתקשר עם כל צד שלישי שימצא לנכון ללא צורך במתן הסבר לאדריכל ו/או קבלת הסכמתו לכך.
	2. הצדדים קובעים את כתובותיהם לצורכי הסכם זה כאמור בראש ההסכם.
	3. כל הודעה שתשלח ע"י צד למשנהו בדואר רשום תחשב כאילו הגיעה למענה 72 שעות מעת שנמסרה למשלוח.
	4. הצדדים מצהירים כי קראו הסכם זה בעיון, הבינו את תכנו וחתמו עליו מרצונם החופשי והטוב.

**ולראיה באו הצדדים על החתום במקום ובתאריך דלעיל:**

|  |  |  |
| --- | --- | --- |
| המזמין |  | האדריכל |

**נספח 1א' – פרוגרמה לפרויקט וקונספט עקרוני**

ישולב בהתאם להתקדמות הפרוייקט

**נספח 1ב' – לו"ז לביצוע העבודות ושלבי ביצוע**

יתוקן בהתאם להתקדמות הפרוייקט אישור

**נספח 1ג' – התמורה ולוח התשלומים**

יתוקן ויושלם בהתאם להתקדמות הפרויקט

1. תמורת הכנת, הגשת והוצאת תוכנית בנין עיר מפורטת ע"י האדריכל, ישלם המזמין לאדריכל סך כאמור בהצעת האדריכל במסמכי המכרז, באופן נפרד ויחסי לכל תת פרוייקט, בהתאם לשוויו, בתוך הפרוייקט, בתשלומים הבאים:
	1. סך של 10 % (עשרה אחוזים) ישולם עם קבלת הנתונים, הנחיות והמדידות לצורך התכנון.
	2. סך של 13 % (שלושה עשר אחוזים) ישולם בתאום הראשוני (תכנון מוקדם) – תיאום התכניות הראשוניות של המתכננים, ריכוז והכנת אומדנים מוקדמים, הצגת התכנית בפני המזמין וקבלת אישור לתכנון סופי, כולל עם רשויות.
	3. סך של 15 % (חמישה עשר אחוזים) ישולם עם סיום התכנון הסופי – תכניות סופיות של המבנה\תשתיות כולל תכניות כלליות, חתכים וחזיתות וקבלת היתר (רישיון) לביצוע.
	4. סך של 8 % (שמונה אחוזים) ישולם עם השלמת תאום מערכות – תיאום כלל המערכות המתוכננות.
	5. סך של 3 % (שלושה אחוזים) ישולם עם השלמת אומדן עלות ביצוע.
	6. סך של 15 % (חמישה עשר אחוזים) ישולם עם השלמת תכנון מפורט – תכניות עבודה מפורטות כולל פרטים ומפרטים.
	7. סך של 6 % (שישה אחוזים) עם השלמת תאום ביצוע ושלביו.
	8. סך של 5 % (חמישה אחוזים) ישולם עם השלמת כתב כמויות מפורט.
	9. סך של 5% (חמישה אחוזים) ישולם עם השלמת כלל האישורים הנדרשים ואישור סופי של מכרז הקבלנים לפרסום.
	10. סך של 15 % (חמישה עשר אחוזים) ישולם עבור הפיקוח העליון השותף על הביצוע.
	11. סך של 5 % לאחר קבלת העבודה.
2. היקפו של כל שלב המפורט לעיל, והמעבר משלב לשלב, יעשו רק לאחר קבלת אישור המזמין.
3. עם השלמת כל אחת מאבני הדרך, יגיש הספק למזמין חשבונית בגין סך התשלום אשר על המזמין לשלם לספק בגין אותה אבן דרך, וכתנאי לכל תשלום נוסף, בהתאם למפורט לעיל בנספח זה ובהתאם ליתר הוראות ההסכם.
4. כל התשלומים פרט למקדמה ישולמו בשוטף + 60 יום.
5. כל המחירים בנספח זה לא כוללים מע"מ, אשר יתווסף כחוק ביום התשלום.
6. התמורה כוללת העתקות שמש, הוצאות שכפול, הדפסות, מדידות, בדיקות מעבדה צילומים ומודלים, ובלבד שיתקבל אישור מוקדם של המזמין להוצאות הנ"ל בכתב.
7. כל שירות שלא נקבע במפורט בהגדרת עבודות התכנון בהסכם זה והוא מקובל במסגרת אותם שירותים, יראו אותו כחלק מהשירותים שהאדריכל חייב לתת לפי הסכם זה.

**נספח 1ד' – צוות המקצועי של האדריכל ורשימת אנשי מקצוע חיצונים המעורבים בפרוייקט**

ישולב בהתאם לאישור תכנון מפורט

**נספח 1ה' – הוראות נגישות.**

צורף כקובץ נפרד – יתוקן בהתאם לאישור תכנון מפורט

**נספח 1ו' – מלוא מסמכי המכרז**